ai4bharat/Pralekha huggingface dataset:
خلا ء کا محکمہ
بھارت کا مواصلاتی سیٹیلائٹ جی ایس اے ٹی۔ 30 کامیابی کے ساتھ داغا گیا
نئی دلّی، 17 جنوری / بھارت کا جدید ترین مواصلاتی سیٹیلائٹ جی ایس اے ٹی۔ 30 آج علیٰ الصبح فرنچ گویانا میں خلائی بندر گاہ سے کامیابی کے ساتھ داغا گیا۔ لانچ وہیکل ایرین 5۔ وی اے۔ 251 بھارتی وقت کے مطابق صبح دو بج کر 35 منٹ پر فرنچ گویانا کے کوروو لانچ بیس سے جی ایس اے ٹی۔ 30 کو لے گیا۔
جی ایس اے ٹی۔ 30 سیٹیلائٹ 38 منٹ 25 سیکنڈ کی پرواز کے بعد پنے اایرئن 5 سے علیحدہ ہو گیا۔ 3357 کلو گرام وزنی جی ایس اے ٹی۔ 30 سیٹیلائٹ مدار میں آپریشنل خدمات فراہم کرے گا۔ جی ایس اے ٹی۔ 30 سیٹیلائٹ اسرو کے آئی این ایس اے ٹی / جی ایس اے ٹی سیٹیلائٹ سیریز کے ورثے سے ماخود ہے اور یہ مدار میں موجود آئی این ایس اے ٹی۔ 4 اے کی جگہ لے گا۔
جی ایس اے ٹی۔ 30 سیٹیلائٹ لچک دار فریکوینسی اور لچک دار کوریج کے لئے ایک منفرد ترتیب کا حامل ہے۔ اسرو کے چیئر مین ڈاکٹر کے سیوان نے بتایا ہے کہ یہ سیٹیلائٹ کوو بینڈ کے ذریعہ بھارت کے میدانی اور سمندری علاقوں سمیت خلیجی ملکوں کے وسیع علاقوں کا احاطہ کرے گا، سی بینڈ کے ذریعہ آسٹریلیا اور بڑی تعداد میں ایشیائی ممالک کا احاطہ کرے گا۔ ڈاکٹر سیوان نے مزید بتایا کہ یہ سیٹیلائٹ ڈی ٹی ایچ ٹیلی ویژن خدمات، اے ٹی ایم ، اسٹاک ایکسچینج، ٹیلی ویژن اپ لنکنگ، ٹیلی پورٹ خدمات، ڈیجیٹل سیٹیلائٹ نیوز گیدرنگ  اور ای۔ گورننس ایپلی کیشنس کے لئے وی سیٹ رابطہ، فراہم کرے گا۔ اس سیٹیلائٹ کو تھوک میں ڈاٹا منتقلی کے لئے بھی استعمال کیا جائے گا۔
کرناٹک کے حسان میں واقع اسرو کے ماسٹر کنٹرول فیسیلٹی  نے جی ایس اے ٹی۔ 30 کے لانچ وہیکل سے علیحدہ ہونے کے فوراً بعد اپنے کنٹرول میں لے لیا۔ ابتدائی جانچ پڑتال کے بعد پایا گیا کہ یہ معمول کے مطابق کام کر رہا ہے۔
۔۔۔۔۔۔
U.233
(Visitor Counter : 73
ٹیکسٹائلز کی وزارت
وول فیب- شائقین کے لیے ہینڈلوم ہاٹ کا جشن شروع ہوا
وول فیب، اونی مصنوعات کی ایک خصوصی ہتھ کرگھا نمائش آج ہینڈلوم ہاٹ، جن پتھ، نئی دہلی میں شروع ہوئی۔
یہ نمائش 14 فروری 2023 تک چودہ دنوں کے لیے صبح 11 بجے سے رات 8 بجے تک عوام کے لیے کھلی رہے گی۔ نمائش میں ہندوستان کے کچھ غیر ملکی مقامات سے تیار کردہ اونی ہینڈ لوم مصنوعات نمائش اور فروخت کے لیے پیش کی جارہی ہیں۔ ذیل میں ایک مختصر فہرست دی گئی ہے:
|
|
گجرات
|
|
بھجوڑی شال، اسٹولز، چمک شال، پتنگ شال، جری مرر شال
|
|
جموں و کشمیر
|
|
کنی شال، پشمینہ شال، اونی ڈریس میٹریل، اسٹولز
|
|
ہماچل پردیش
|
|
کلو شال، مفلر، ٹویڈ، ہماچل کیپ
|
|
مہاراشٹر
|
|
گھونگڑی
|
|
لیہ
|
|
پشمینہ شال
|
|
اتراکھنڈ
|
|
لوئی، ڈونکھا، کمبل، شال، پنکھی
|
|
راجستھان
|
|
پٹو، جیکٹ، کمبل
|
|
اتر پردیش
|
|
شال، اونی لباس کا مواد، جیکٹ، درّی
حکومت ہند نے ہتھ کرگھا مصنوعات کے لیے جس میں اعلیٰ معیار کے ہینڈ لوم مصنوعات کی برانڈنگ کے لیے جن میں نقصانات کا امکان صفر رہے گا اور ماحول پر بھی ان سے کوئی منفی اثر نہیں پڑے گا، اس کے علاوہ مصنوعات کی حوصلہ افزائی اور انہیں ایک الگ شناخت دلانے کے لیے ’’ہینڈ لوم مارک‘‘ اسکیم اور ’’انڈیا ہینڈ لوم برانڈ‘‘ اسکیم شروع کی ہے ۔ اسی کے ساتھ ساتھ اس کا مقصد مصنوعات کی پائیداری اور انفرادیت کو اجاگر کرنا بھی ہے۔ یہ خریدار کے لیے اس بات کی ضمانت بھی فراہم کرتا ہے کہ خریدی جانے والی پروڈکٹ حقیقی طور پر ہاتھ سے بنی ہے۔ وول فیب کے تمام نمائش کنندگان کی حوصلہ افزائی کی گئی ہے کہ وہ مصنوعات پر ’ہینڈ لوم مارک‘ اور ’انڈیا ہینڈلوم برانڈ‘ ٹیگ ڈسپلے کریں۔اس کا مقصد یہ ہے کہ اس طرح ہتھ کرگھا بُنکر برادری کی کمائی کو بہتر بنایا جاسکے۔
ہینڈلوم کا شعبہ ہمارے ملک کے بھرپور اور متنوع ثقافتی ورثے کی علامت ہے۔ یہ حالانکہ ایک روایتی شعبہ ہے لیکن اسی کے ساتھ ساتھ ایک جدید طور طریقوں والا شعبہ بھی ہے جس کی توجہ پائیدار پیداوار پر ہے۔ ہندوستان کا ہینڈلوم سیکٹر 35 لاکھ ہتھ کرگھا کاریگروں پر مشتمل ہے۔ ہتھ کرگھے کی بُنائی کے فن سے روایتی قدریں وابستہ ہیں اور ہر علاقے میں اس کی شاندار اقسام پائی جاتی ہیں۔ اونی مصنوعات جیسے کانی شال، پشمینہ شال، کلو شال، جیکٹ، مفلر، اسٹولز، کوٹ، اونی سوٹ کی انفرادیت دنیا بھر کے صارفین کو خصوصی بناوٹ، ڈیزائن اور روایتی شکلوں کی وجہ سے اپنی طرف متوجہ کرتی ہے۔
دو دہائیوں سے زائد عرصے کے دوران، یہ نمائش ڈیولپمنٹ کمشنر برائے ہینڈلوم، وزارت ٹیکسٹائل، حکومت ہند کی جانب سے نیشنل ہینڈلوم ڈیولپمنٹ کارپوریشن  لمیٹڈ کے ذریعے ہتھ کرگھا سے اونی بُنائی کرنے والوں کو براہ راست رسائی فراہم کرنے کی ایک پہل ہے، جس کے ذریعہ وہ ہندوستان کے مختلف شہروں میں صارفین تک اپنی مصنوعات کو پہنچا سکتے ہیں ۔ پروگرام میں شرکت کرنے والے افراد کا تعلق مختلف ریاستی حکومتی باڈیز/ ایپیکس سوسائٹیز، پرائمری ہینڈلوم ویور کوآپریٹو سوسائٹیز/ ہینڈلوم ایجنسیوں اور مربوط ہینڈلوم ڈیولپمنٹ اسکیم سے ہے۔ آزادی کے 75 سال کی تکمیل کے موقع پر، 75 اسٹالز ہوں گے جن کی پیشکشوں میں ہینڈ لوم مصنوعات کی موضوعاتی نمائش ، ہتھ کرگھے کا براہ راست مظاہرہ اور ہندوستان بھر کے بنکروں کے ذریعہ نمائش اور فروخت شامل ہیں۔
وزارت دفاع
سیشلز میں آئی این ایس سنینا نے مشترکہ بحری فوجی مشقوں میں حصہ لیا
سیشلز میں 24 سے27 ستمبر تک جاری مشترکہ بحری فوجی مشقوں میں بھارتی بحری جہاز آئی این ایس سنینا نے شرکت کی ۔اس نے آپریشن صدرن ریڈی نیس کی حیثیت سے اس میں شرکت کی ہے۔ بھارتی بحریہ کا بحری مشقوں میں حصہ لینے کے لئے امریکی نیو سینٹ کے وائس ایڈمرل براڈ نے خیر مقدم کیا ۔مشترکہ بحری مشقوں میں بھارتی بحری جہاز کی یہ پہلی بار شرکت ہے۔
انٹر ایکٹو سیشن کے حصہ کے طور پر، جس میں شرکا ملکوں کے نمائندوں نے شرکت کی ،بحری شعبہ میں بیداری کے سلسلے میں ایک تربیتی لیکچر کا انعقاد بھارتی بحریہ کی جانب سے کیا گیا ۔بھارتی بحریہ ٹیم کی طرف سے کافی قریبی تعاون کے ساتھ سیشلزکی خصوصی فوج کی قیادت میں جہاز ایچ ایم ایس مونٹروز میں وزٹ بورڈ سرچ اور سیزیئر وی بی ایس ایس آپریشن میں ایک لائیو ڈیمونسٹریشن کا بھی اہتمام کیا گیا ۔
یہ تقریب سرکردہ وزیٹرس کے ڈیمونسڑیشن کے حصہ کے طور پر انجام دی گئی تھی اورسیشلز جمہوریہ کے صدر جناب واویل رام کلاون نے اس کا نظارہ کیا۔اس موقع پر بحری مشترکہ فوجوں کے ممبر ملکوں کے سینئر افسران بھی موجود تھے۔ مشترکہ بحری مشقوں میں بھارتی بحریہ کی شرکت کی کافی ستائش کی گئی ۔
سٹرک ٹرانسپورٹ اور شاہراہوں کی وزارت
جناب نتن گڈ کری نے کہا کہ زراعت ہماری اصل طاقت ہے جو ملک کی ایندھن توانائی کے تحفظ میں مدد کرتی ہے
سڑک ٹرانسپورٹ اور شاہراہوں کے مرکزی وزیر جناب نتن گڈ کری نے کہا ہے کہ زراعت ہماری اصل طاقت ہے اور ہمارا ارادہ ہے کہ اس کو توانائی اور بجلی کے شعبے کا حصہ بنا دیا جائے۔ ‘ فارم 2 ایندھن: آتم نربھر بھارت کے لئے پائیدار حیاتیاتی توانائی تدابیر’ کے عنوان پرمنعقد ہونے والی حیاتیاتی توانائی چوٹی کانفرنس 2021 سے خطاب کرتے ہوئے انہوں نے کہا کہ ہندوستان کی ایندھن توانائی کے تحفظ کو زراعت کے ذریعہ کافی حد تک مدد مل سکتی ہے۔اس لئے کہ یہ کچرے سے دولت تک اور کچرے سے توانائی تک جیسے تصورات کے لئے مواقع فراہم کرتی ہے اور بالآخر اس کا فائدہ تمام لوگوں کو پہنچتا ہے۔وزیر موصوف نے کہا کہ ان اہداف کو پانچ مرحلوں پر مبنی ایک حکمت عملی کے ذریعہ حاصل کیاجائے گا۔اس حکمت عملی میں حیاتیاتی ایندھن اور قابل تجدید توانائی سے استفادہ کرنا،توانائی کی کارگری سے متعلق ضوابط کی پابندی، ریفائنری کے عمل میں بہتری لانا، گھریلو پیداوار میں اضافہ کرنا اور ڈیمانڈ کے متبادل حاصل کرنا شامل ہیں۔انہوں نے کہا کہ اس حکمت عملی کے تحت ہندوستان کی توانائی کے نظام میں حیاتیاتی ایندھنوں کا ایک کلیدی کردار ہوتا ہے۔ وزیرموصوف نے یہ بھی کہا کہ ڈیزل میں ایتھنول کی20 فیصد آمیزش کے لئے مقررہ مدت میں 5 سال کا اضافہ کرکے اسے 2025 کردیا گیا ہے اور حیاتیاتی ڈیزل کی آمیزش کے لئے یہ مدت 2030 کردی گئی ہے۔ تیل کمپنیوں کو ہدایت دی گئی ہے کہ وہ یکم اپریل 2023 سے ایتھنول ملا ہوا پیٹرول فروخت کریں اور اعلی درجے کے ایتھنول آمیزوں کو-ای 12 اور ای15 کے بارے میں صراحتیں جاری کی گئی ہیں۔اس اعلان یہ اشارہ ملتا ہے کہ حکومت حیاتیاتی ایندھنوں اور توانائی کے متبادل ذرائع کو کس قدر اہمیت دیتی ہے۔
جناب گڈ کری نے بتایا کہ برازیل اور ہندوستان دونوں ممالک پائیدار توانائی کے روٹ پر پیش رفت کررہے ہیں۔ انہوں نے مزید بتایا کہ ٹیکنالوجی کے تبادلے اور تجربات میں آپسی شراکت داری کے ذریعہ ہم اپنے اپنے ملکوں میں ایک خود انحصار توانائی کا ماحولیاتی نظام قائم کرسکتے ہیں۔انہوں نے کہا کہ ہندوستان دنیا کی تیز رفتاری سے بڑھنے والی معیشتوں میں سے ایک ہے اور یہ پائیدار ماحول دوست ترقی کے ذریعہ قائدانہ کردار ادا کررہا ہے۔وزیر موصوف نے کہا کہ معاشرے کو تمام لوگوں کے لئے رہنے، کام کرنے کے قابل اور پائیدار ہوناچاہئے،جس میں اخلاقیات، ماحولیات او رماحول پر خاص طور پر توجہ مرکوز کی جانی چاہئے۔جناب گڈ کری نے کہا کہ ہندوستان پیرس موسمیاتی معاہدے کے تقاضوں کو پورا کرنے کے لئے عہد بستہ ہے۔جس میں سال 2030 تک کاربن کے اخراج میں 33 سے35 فیصد تک کمی لانے کے لئے کوششوں پر توجہ مرکوز کی جارہی ہے۔
وزیر موصوف نے مزید کہا کہ ضر ر رساں گرین ہاؤس گیس  کے اخراج میں کمی کرکے ٹرانسپورٹ کے شعبے کو کاربن کے اثرات سے پاک کرنے کے لئے ضروری اقدامات کئے جارہے ہیں۔انہوں نے یہ بھی کہا کہ ہم ملک میں نقل وحمل کے درآمداتی متبادل، کفایتی، دیسی اور آلودگی سے پاک طریقے اختیار کرنے کا عظم کئے ہوئے ہیں۔
جناب گڈ کری نے کہا کہ ہندوستان ایک واضح طور پر قابل حصول شفاف توانائی پر مبنی معیشت کے لئے عہد بستہ ہے۔جسے پیداوار کے لئے سالانہ روڈ میپ، 2026-2025 تک ایتھنول کی فراہمی اور ملک بھر میں اس کی مارکیٹنگ نظام کے ذریعہ حاصل کیاجائے گا۔
وزارت دفاع
سنگا پور کی حکومت کی جانب سے ایڈمرل سنیل لانبا  کو قابل تحسین خدمات کے میڈل  سے نوازا گیا
جمہوریہ سنگاپور کی صدر عزت مآب میڈم حلیمہ یعقوب نے ہندوستانی بحریہ کے سابق چیف آف نیول اسٹاف ایڈمرل سنیل لانبا  کوباوقار پنگت جاسا جیملانگ  [قابل تحسین خدمات میڈل ] سے نوازا۔ سنگاپور کے وزیر دفاع ڈاکٹر این جی انگ ہین نے 8 ستمبر 22 کو وزارت دفاع، سنگاپور میں منعقدہ ایک پروقارتقسیم اعزازت کی تقریب میں صدر کی جانب سے ایڈمرل سنیل لانبا  کو ایوارڈ پیش کیا۔
یہ ایوارڈ ہندوستان اور سنگاپور کے درمیان مضبوط دوطرفہ دفاعی تعلقات کے ساتھ ساتھ دونوں ملکوں کی بحری افواج کے درمیان تعلقات کو مضبوط بنانے کے لیے ایڈ مرل سنیل لانبا کی شاندار خدمات کا اعتراف ہے۔ بحریہ کے سربراہ کے طور پر ان کی مدت کار کے دوران، ہندوستانی بحریہ نے اکتوبر 2018 میں وشاکھاپٹنم میں سنگاپور-بھارت سمندری دو طرفہ مشق  کے 25ویں ایڈیشن کی میزبانی کی تھی۔ایڈمرل سنیل لانبا  نے اس وقت کا ذکر کیا جب انہوں نے فوجی مشق کے سمندری مرحلے کے آخری دن آئی این ایس شکتی کے عرشے پر جمہوریہ سنگاپور کی بحریہ کے اس وقت کے سربراہ ریئر ایڈمرل لو چوان ہانگ کے ساتھ سنگاپور کے وزیر دفاع ڈاکٹر این جی انگ ہین کی میزبانی کی تھی ۔ سمندری مرحلے کے دوران سنگا پور کے وزیر دفاع اور دیگر معززین نے دونوں ملکوں کی بحری افواج کے ذریعہ حاصل کردہ مل کر کارروائی کرنے کی صلاحیت کی سطح کا خود مشاہدہ کیا، جس میں شرکت کرنے والے دونوں ملکوں کی بحری افواج کے جہازوں، طیاروں اور آبدوزوں نے لائیو میزائل فائرنگ سمیت اعلیٰ سطحی کارروائی کو کامیابی سے انجام دیا۔ ایڈمرل سنیل لانبا کی قیادت میں دونوں ملکوں کی بحری افواج کے درمیان کئی اہم دفاعی معاہدوں پر بھی دستخط کیے گئے جن میں بحریہ کے تعاون سے متعلق دوطرفہ معاہدہ اور باہمی لاجسٹک سپورٹ کا معاہدہ بھی شامل ہے۔ ایڈمرل لانبا نے 2017 میں افتتاحی گوا میری ٹائم کانکلیو کی بھی میزبانی کی، جس میں سنگاپور نے بھی شرکت کی تھی۔ بحریہ کے سربراہ کے طور پر اپنی مدت کار کے دوران، ایڈمرل لانبا نے جمہوریہ سنگاپور کی بحریہ  کی 50 ویں سالگرہ منانے کے لئے انٹرنیشنل میری ٹائم ریویو  ،انٹرنیشنل میری ٹائم اینڈ ڈیفنس ایکسپو  اورانٹرنیشنل میری ٹائم سیکورٹی کانفرنس میں شرکت کی تھی جس کی میزبانی مشترکہ طور پر آر ایس این نے مئی 2017 میں امڈیکس ۔ایشیا کے ساتھ کی تھی۔
ایوارڈ حاصل کرنے کے لیے اپنے سنگاپور کے دورے کے دوران، ایڈ مرل سنیل لانبا  نے سنگاپور کی مسلح افواج کے چیف آف ڈیفنس فورس لیفٹیننٹ جنرل میلوین اونگ اور سنگاپور جمہوریہ کی بحرکہ کے چیف آف نیوی ریئر ایڈمرل آرون بینگ سے بھی بات چیت کی۔ اس بات چیت کے دوران، ایڈمرل لانبا نے دو طرفہ تعلقات کی رفتار کو برقرار رکھنے اور تعاون کی نئی راہوں پر مشترکہ خیالات کے لیے سنگاپور کی قیادت کی تعریف کی۔
۔۔۔۔۔۔۔۔۔۔۔
ش ح۔ا گ۔ن ا۔
U-10046
(Visitor Counter : 89
پیٹرولیم اور قدرتی گیس کی وزارت
حکومت صارفین کے لئے گھریلو ایل پی جی کے معاملے میں موثر قیمتوں کی فراہمی کے طورطریقے وضع کرنے میں موصوف ہے
حکومت نے سال 23-2022کے لئے پردھان منتری اجولایوجنا کے استفادہ کنندگان کو سال بھرمیں 12مرتبہ گیس سیلنڈر بھروانے کی سہولت کے ساتھ سبسیڈی دینے کا اعلان کیا ہے
پیٹرولیم اور قدرتی گیس کے وزیرمملکت جناب رامیشورتیلی نے آج لوک سبھا میں ایک سوال کے تحریری جواب میں بتایاکہ گذشتہ پانچ سالوں اور رواں سال کے دوران ایل پی جی سبسڈی سے متعلق مختص فنڈز کی تفصیلات حسب ذیل ہیں :
|
|
تفصیل
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
2022-23|
|
ایل پی جی  سبسڈی کے لئے براہ راست فائدے کی منتقلی
|
|
13,122
|
|
16,570
|
|
29,719
|
|
25,620
|
|
3,347
|
|
4,064
|
|
پردھان منتری اجولایوجنا  سبسڈی
|
|
2,252
|
|
3,200
|
|
3,724
|
|
9,690
|
|
1,618
|
|
800
|
|
میزان
|
|
15,374
|
|
19,770
|
|
33,443
|
|
35,310
|
|
4,965
|
|
4,864
ڈی بی ٹی ایل  اسکیم ، 2014کے تحت استفادہ کنندگان کی گذشتہ پانچ سالوں کی تعداد کی تفصیلات حسب ذیل ہیں :
:
|
|
مذکورہ تاریخ تک
|
|
استفادہ کنندگان کی تعداد
|
|
As on 01.04.2018
|
|
20,21,20,070
|
|
As on 01.04.2019
|
|
24,67,63,542
|
|
As on 01.04.2020
|
|
26,29,12,547
|
|
As on 01.04.2021
|
|
27,16,18,904
|
|
As on 01.04.2022
|
|
28,36,77,886
ملک میں پیٹرولیم مصنوعات کی قیمتیں بین الاقوامی بازارمیں متعلقہ مصنوعات کی قیمتوں سے منسلک ہیں ۔ تاہم حکومت صارفین کے لئے گھریلو ایل پی جی کے معاملے میں موثر قیمتوں کی فراہمی کے طورطریقے وضع کرنے میں موصوف ہے۔یہ سبسڈی اہل استفادہ کنندگان کے بینک کھاتے میں منتقل کی جاتی ہے ۔ اس کے علاوہ حکومت نے پردھان منتری اجولایوجنا اسکیم کے استفادہ کنندگان کوسال 23-2022کے لئے سال بھرمیں 12مرتبہ گیس بھروانے کی سہولت کے ساتھ 14.2کلوگرام فی سلینڈرکے حساب سے 200روپے کی رعایت کی فراہمی کا اعلان کیاہے ۔
گذشتہ ایک سال کے لئے گھریلوایل پی جی قیمتوں کی تفصیلات حسب ذیل دی گئی ہیں :
:
|
|
مذکورہ تاریخ سے موثرالعمل
|
|
گھریلو ایل پی جی کی خوردہ قیمت 14.2کلوگرام فی سلینڈر
|
|
01 April 2021
|
|
809.00
|
|
01 July 2021
|
|
834.50
|
|
17 August 2021
|
|
859.50
|
|
01 September 2021
|
|
884.50
|
|
06 October 2021
|
|
899.50
|
|
22 March 2022
|
|
949.50
|
|
07 May 2022
|
|
999.50
|
|
19 May 2022
|
|
1003.00
|
|
06 July 2022
|
|
1053.00
نوجوانوں کے امور اور کھیل کود کی وزارت
پچھلے پانچ برسوں کے دوران وائی اے ایس وزارت کی نو جوانوں اور کھیلوں کے فروغ کی مختلف اسکیموں کے تحت 12788.87 کرو ڑ روپئے مختص کئے گئے : شری انوراگ ٹھاکر
نوجوانوں اور کھیلوں کی وزارت کے ذریعے فنڈ ریاستوں کے حساب سے نہیں بلکہ اسکیموں کے حساب سے نو جوانوں اور کھیلوں کے فروغ کے لئے مختص / جاری کئے جاتے ہیں ۔ پچھلے پانچ برسوں کے دوران ، اس وزارت کی نو جوانوں اور کھیلوں کے فروغ کی مختلف اسکیموں کے تحت کل 12788.87 کروڑ روپئے مختص کئے گئے اور 11782.77 کروڑ روپئے استعمال کئے گئے ۔
مرکزی حکومت کو ریاستی / مرکز کے زیر انتظام علاقوں کی حکومتوں کے ذریعے وقتاً فوقتاً نو جوانوں کے امور اور کھیلوں سے متعلق تجاویز موصول ہوتی رہتی ہیں ۔ ان تجاویز کو متعلقہ اسکیموں ، ان کی تکمیل ، تکنیکی امکانات اور اسکیم کے تحت فنڈ کی دستیابی کے حساب سے منظوری دی جاتی ہے ۔ کھیلو انڈیا اسکیم کے ’’ کھیلوں کے بنیادی ڈھانچے کی تشکیل اور استعمال کے جزو کے تحت ریاستِ بہار میں 11 پروجیکٹوں سمیت پورے ملک میں کھیلوں کے بنیادی ڈھانچے کے 289 پروجیکٹوں کو منظوری دی گئی ہے ۔
نو جوانو ں کے امور اور کھیلوں کی وزارت کی تمام اسکیمیں ، جو مرد اور خواتین کھلاڑیوں کو یکساں طور پر سہولت فراہم کرتی ہیں ، خواتین میں کھیلوں کے فروغ کی بھی ذمہ داری لیتی ہے ۔ اس کے علاوہ ، کھیلو انڈیا اسکیم کے متوازی ’’ خواتین کے لئے کھیل ‘‘ نامی اسکیم ، خواتین میں کھیلوں کو خاص طور پر فروغ دیتی ہے ۔
مذکورہ معلومات آج نو جوانوں کے امور اور کھیلوں کے وزیر جناب انوراگ ٹھاکر نے آج راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3143
(Visitor Counter : 90
کابینہ
مرکزی کابینہ نے ہندستان اور جاپان کے درمیان عمدہ کوالٹی کے کپڑے کے میدان میں تعاون کے لئے مفاہمت نامے کو منظوری دی
نئی دہلی،2ستمبر 2020/وزیراعظم جناب نریندر مودی کی سربراہی میں مرکزی کابینہ نے آج ہندستان کی ٹیکسٹائل کمیٹی اور جاپان کی میسرس نیسن کین کوالٹی ایویلیوشن سینٹر کے درمیان ہندستانی ٹیکسٹائل اور کپڑے کی کوالٹی کو بہتر بنانے کے لئے اور جاپانی بازار میں متعارف اور ٹسٹ کرانے کے لئے ایک مفاہمت نامے پر دستخط کو منظوری دی۔
اس مفاہمت نامےسےنیسن کین کوالٹی ایویلیوایشن سینٹر ، جاپان کو کپڑے اور ملبوسات پروڈکٹس کےلئے ہندستان میں اپنے مشترک تجربے/ ٹیسٹنگ اور معائنہ خدمات فراہم کرانے والے کے طور پر کپڑا کمیٹی کو راہ نمائی اور ہدایت دے گا۔ ان کپڑا اور ملبوسات پروڈکٹس میں تکنیکی کپڑوں کے ساتھ ساتھ ایسی کوئی مصنوعات بھی شامل ہوسکیں گی جن پر گھریلو اوربیرون ممالک صارفین/خریداروں دونوں کے لئے بعد کی کسی تاریخ کے لئے باہمی رضا مندی ظاہر کی جائے گی۔
م ن۔ ش ت ۔ ج
Uno-5024
(
وزارت دفاع
جناب راج ناتھ سنگھ ایسے پہلے رکشامنتری بن گئے ہیں، جنہوں نے ایل سی اے تیجس کو پرواز کرائی
جناب راج ناتھ سنگھ نے ہلکے لڑاکا طیارے ایل سی اے کو پرواز کراکر پہلے رکشا منتری بننے کی تاریخ رقم کی ہے۔جناب راج ناتھ سنگھ نے ائر وائس مارشل نرم دیشور تیواری کے ساتھ ، ملک میں ہی تیار کے گئے کثیر مقصدی لڑاکا طیارے میں 30 منٹ تک سفر کیا۔انہوں نے یہ پرواز بنگلورو میں آج صبح ہندوستان ایرونوٹکس لمیٹیڈ  ہوائی اڈے پر کی۔
رکشا منتری نے چوتھی جنریشن کے طیارے کی اپنی پرواز کو ولولہ انگیز اور ایک خصوصی تجربہ قرار دیا۔ایچ اے ایل، دفاعی تحقیق و ترقی کی تنظیم  اور ایرونوٹیکل ڈیولپمنٹ ایجنسی  کو، کثیر مقصدی لڑاکا طیارہ بنانے پر جناب راج ناتھ سنگھ نے مبارک باد دیتے ہوئے جناب راج ناتھ سنگھ نے کہا کہ تیجس کی، مختلف ملکوں سے مانگ موصول ہوئی ہے۔ انہوں نے فخر کا اظہار کیا کہ بھارت ایک ایسے مقام پر پہنچ گیا ہے، جہاں لڑاکا طیارہ اور ہتھیار اور گولہ بارود، دنیا کے ملکوں کو برآمد کیا جاسکتا ہے۔
رکشا منتری نے بھارتی فضائیہ ، فوج اور بحریہ کی ، پیشہ وارانہ مہارت، ہمت اور بہادری کی بھی تعریف کی۔ انہوں نے کہا کہ ‘مجھے اپنی مسلح فوجوں کے سپاہیوں پر فخر ہے’ ۔
ائر وائس مارشل نرمدیشور تیواری نے کہا کہ یہاں تک کہ رکشا منتری نے کچھ وقت تیجس کو کنٹرول بھی کیا اور انہیں طیارے میں پرواز کے دوران ایویونکس اور حساس نظام سے بھی واقف کرایا گیا۔ انہوں نے کہا کہ جناب راج ناتھ سنگھ، طیارے کے معیار اور بلارکاوٹ پرواز سے بہت مطمئن تھے۔
اس سے پہلے جناب راج ناتھ سنگھ کو بھارتی فضائیہ کے سینئر افسران نے تیجس کی مختلف کارکردگی سے واقف کرایا۔ دفاعی تحقیق و ترقی کے محکمے کے سکریٹری ڈاکٹر جی ستیش ریڈی اور ڈی آر ڈی او کے چیئرمین جناب آرمادھون ، ایچ اے ایل کے سی ایم ڈی اور ڈی آر ڈی او اور ایچ اےایل کے دیگر سینئرافسران بھی اس موقع پر موجود تھے۔
تیجس ایک کثیر مقصدی لڑاکا طیارہ ہے، جس میں بہت سی اہم صلاحیتیں ہیں۔ اس طیارے سے بھارتی فضائی دفاع کی صلاحیتوں کو استحکام حاصل ہوگا۔
۔۔۔۔۔۔۔۔۔۔۔
م ن ۔ ا س۔ ت ع۔
U-4242
(Visitor Counter : 61
دیہی ترقیات کی وزارت
شیاما پرساد مکھرجی رولر اربن مشن  اپنی فطری پیچیدگی اور انفرادیت کے باوجود تیزی کے ساتھ اپنے اہداف حاصل کررہا ہے
ایس پی ایم آر ایم گروتھ کلسٹرس شہری نقل مکانی کو کم کرنے میں ایک کردار ادا کررہے ہیں
شیاما پرساد مکھرجی رربن مشن  کا آغاز 2016 میں مشن موڈ میں کیا گیا تھا تاکہ ملک میں 300 ایسے کلسٹرس بنائے جاسکیں جو اقتصادی ، سماجی اور فیزیکل بنیادی ڈھانچہ جاتی سہولتوں سے آراستہ ہوں۔ایس پی ایم آر ایم کا مقصد گاؤوں کا ایسا کلسٹر تیار کرنا ہے جس کے اندر دیہی کمیونٹی کی زندگی کی خصوصیات کا تحفظ ہوسکے اور اسے پروان چڑھایا جاسکے۔ایس پی ایم آر ایم کے اصل مقاصد مقامی اقتصافی ترقی کو تحریک دینا ،بنیادی خدمات میں اضافہ کرنا اور اچھے طریقے سے منصوبہ بند رربن کلسٹروں کی تعمیر کرنا ہیں۔
مشن کے تحت فی الحال 109 قبائلی کلسٹرس اور 191 غیر قبائلی کلسٹرس ملک بھر کی 28 ریاستوں اور 6 مرکز کے زیر انتظام علاقوں میں ترقی کے مختلف مراحل میں ہیں۔ 300 رربن کلسٹروں میں سے 291 انٹیگ گریڈیڈ کلسٹر ایکشن پلانس  اور 282 تفصیلی پروجیکٹ رپورٹ  ریاستوں اور مرکز کے زیر انتظام علاقوں کے ذریعہ تیار کئےجاچکے ہیں۔ جس پر 27788.44 کروڑ روپے کی سرمایہ کاری کی تجویز ہے۔
درج ذیل قابل ذکر فتوحات حاصل کی گئی ہیں:
- اس مقصد کے لئے مختص رقم کا 54.24 فیصد جو کہ 15072.34 کروڑ روپے ،خرچ کئے جاچکے ہیں۔
- مشن کے تحت مجموعی طور پر 76973 پروجیکٹ ورکس میں سے مجموعی طور پر 40751 کام یا تو مکمل ہوچکے ہیں یا مکمل ہونے کے قریب ہیں۔
- منصوبہ بند ترقی کی تشہیر کے لئے 248 کلسٹروں کے لئے پلاننگ نوٹیفیشکن کیا جاچکا ہے۔
- ‘مکانی نقطہ نظر سے پائدار منصوبہ بند دیہی بساوٹوں ’ کے مقصد کے پیش نظر بھاسکراچاریہ نیشنل انسٹی ٹیوٹ فار اسپیس اپلیشکنز اینڈ جیو ۔انفارمیٹکس اور پنچایتی راج کی وزارت کے اشتراک سے ایک مکانی پلاننگ پلیٹ فارم تیار کیا گیا ہے ۔دیہی علاقوں میں تکنیکی بنیادی ڈھانچے کو مضبوط بنانے کے علاوہ مشن کے نفاذ میں ریاستوں /مرکز کے زیر انتظام علاقوں کو تکنیکی مدد دینے کے لئے مینٹر اداروں کی خدمات حاصل کی گئی ہیں۔
اس طرح سے مشن فطری طور پر موجود پیچدگیوں اور اپنی منفردکیفیت کے باوجود تیزی کے ساتھ اپنے اہداف حاصل کررہا ہے ۔
نیتی آیوگ نے ،ایس پی ایم آر ایم کے نفاذ کی صورتحال کا جائزہ لیتے وقت پایا کہ ایس پی ایم آر ایم گروتھ کلسٹرس شہری نقل مکانی کو کم کرنے میں ایک کردار ادا کررہے ہیں ۔اس کے توسط سے بنیادی ڈھانچے یوٹیلیٹیز کی دستیابی اور صنعت کاری کو بھی فروغ مل رہا ہے ۔بھارت کے دیہی ترقیات کے شعبے میں ٹرانزیشنل ترقیات کے مقابلے میں ٹرانس فار میشنل ترقیات کو یقینی بنانا بہت موزوں ہے۔
وزارت دفاع
بحری سلامتی: انفارمیشن فیوژن سینٹر - انڈین اوشین ریجن  اور ریجنل کوآرڈینیشن آپریشنز سینٹر  کے درمیان مفاہمت
بحری تحفظ اور سلامتی کے دائرے میں پہلے سے جاری تعاون کو آگے بڑھانے کے لیے، آئی ایف سی- آئی او آر نے 21 فروری 2023 کو ریجنل کوآرڈینیشن آپریشنز سینٹر ، سیشلز کے ساتھ ایک مفاہمت نامے پر دستخط کیے۔ کیپٹن روہت باجپائی، ڈائریکٹر، آئی ایف سی- آئی او آر اور کیپٹن سیم گونٹیر، ڈائریکٹر، آر سی او سی کے دستخط شدہ اس مفاہمت نامے کا مقصد سمندر کے بارے میں آگاہی، معلومات کے تبادلے اور مہارت کے فروغ کے لیے دونوں مراکز کے درمیان تعاون کو فروغ دینا ہے۔
آئی ایف سی- آئی او آر کو جس کی میزبانی ہندوستانی بحریہ نے کی، حکومت ہند نے 22 دسمبر 2018 کو گروگرام میں بحر ہند کے خطے میں باہمی تعاون کے ساتھ سمندری تحفظ اور سلامتی کو کا دائرہ وسیع کرنے کے لیے قائم کیا تھا تاکہ خطے میں سب کے لیے سلامتی اور ترقی  ہندوستان کے وژن کے مطابق ہو ۔ بہتر ارتباط، مخلوط اطلاعات اور بروقت معلومات کو فعال کرنے کے لیے آئی ایف سی- آئی او آر پارٹنر ممالک سے انٹرنیشنل لائزن آفیسرز  کی میزبانی بھی کرتا ہے۔ آج تک مرکز نے 12 شراکت دار ممالک آسٹریلیا، فرانس، اٹلی، جاپان، مالدیپ، ماریشس، میانمار، سری لنکا، سیشلز، سنگاپور، برطانیہ، اور ریاستہائے متحدہ امریکہ کے انٹرنیشنل لائزن آفیسرزکی میزبانی کی ہے۔
ریجنل میری ٹائم انفارمیشن فیوژن سینٹر ، ریجنل آپریشنز کوآرڈینیشن سینٹر  اور سات دستخط کرنے والے ممالک  کے قومی مراکز کی طرف سے بحر ہند کمیشن  کے ذریعہ نافذ کردہ مغربی بحر ہند میں بحری سلامتی کے آرکیٹیکچر کی حمایت کی گئی ہے۔
آغاز کے بعد سے آئی ایف سی- آئی او آر نے بحری سلامتی کے کئی کثیر الاقوامی مراکز کے ساتھ روابط قائم کیے ہیں اور تازہ اقدام آئی ایف سی- آئی او آر اور آر سی او سی کو باہمی طور پرگہرے تعاون کے قابل بنائے گا۔ اس نقطہ نظر سے جیسے بحری قزاقی اور مسلح ڈکیتی، انسانی اور ممنوعہ اسمگلنگ، غیر قانونی غیر منظم اور غیر رپورٹ شدہ  ماہی گیری، ہتھیاروں کی دوڑ، غیر قانونی شکار، سمندری دہشت گردی وغیرہ پر مراکز کو مغربی بحر ہند پر خصوصی توجہ کے ساتھ غیر روایتی بحری سلامتی کے خطرات سے نمٹنے کے لیے ایک مشترکہ سمندری مفاہمت کو مؤثر طریقے سے تیار کرنے کا موقع ملے گا۔
ایم او یو پر دستخط کرنے کے دوران آر سی او سی اور آئی ایف سی-آئی او آر کے دونوں ڈائریکٹر بحری کارروائیوں کے لیے معلومات کے تبادلے اور تجزیہ کو بڑھانے کی ضرورت پر متفق تھے۔ انہوں نے اس بات کو بھی اجاگر کیا کہ اس مفاہمت نامے سے بحر ہند کے علاقے میں باہمی تعاون کے ساتھ سمندری حفاظت اور سلامتی کو آگے بڑھانے کے لیے مراکز کے درمیان اعتماد اور ہم آہنگی کو بہتر بنایا جا سکے گا۔ اس تقریب میں سیکرٹری جنرل اور آئی او سی کے مندوبین، سیشلز میں ہندوستان کے ہائی کمشنر اور ہندوستانی بحریہ کے سینئر افسران شریک تھے۔
وزیراعظم کا دفتر
وزیراعظم نے مہالیہ کے موقع پر عوام کو مبارکباد دی
وزیراعظم جناب نریندرمودی نے مہالیہ کے موقع پر عوام کو مبارکباد دی ہے۔
ایک ٹوئیٹ میں وزیراعظم نے کہا:
‘‘شوبھو مہالیہ!
ہم ماں درگا کے آگے سربہ سجود ہوتے ہیں اوراس کرۂ ارض اور ہمارے شہریوں کی خیروعافیت کے لئے ان کے آشیرواد کے خواستگار ہیں۔ خداکرے کہ آنے والے دنوں میں ہر شخص خوش وخرم اور صحت مندر ہے۔’’
۔۔۔۔۔۔۔۔۔۔۔۔۔۔


U.NO. 9754
(